Berlingske Tidende, 1833-09-28
Vor Regjering vedbliver med den Fasthed og det overskuende Blik, der charakteriserer alle dens Planer, at benytte Fredsperioden, for at gjøre de Establissementers Linie, hvormed den omgivet Jorden, fuldstændig. Medens den paa Sydamerikas Østkyst bemægtiger sig Maluinerne, for at faae en Station for sine Krigsskibe og en Havn for sine Coffardieskibe, lader den paa Afrikas vestlige Kyst Øen Ascension befæste. Denne Øe ligger 150 Søemile nordvestlig fra St. Helena; man frygtede, at den i Tilfælde af en Krig kunde vorde besat af en fjendtlig Søemagt, som derved vilde vorde i Stand til at opkapre Coffardieflaaderne til Ostindien. J Aaret 1829 var den ikkun beboet af to Familier, hvis Huusfædre vare Engelske Jnvalider; den totale Mangel paa Brønde og Kilder syntes at gjøre et større Establissement umueligt. Den Engelske Regjering lod derfor ved Skraaningen af det saakaldte grønne Bjerg en Artesisk Brønd bores, som siden har ydet en betydelig Qvantitet godt Vand. J Aaret 1830 blev et Compagnie Artillerister hensendt, og Garnisonen er siden formeeret til en Bataillon; hele Mandskabet bestaaer nu af Jndividuer, der have lært et Haandværk, og beskjeftiges uophørligen med at anlægge Batterier og Vandledninger, med at opbygge Caserner og Huse. En stor Deel af disse Establissements er fuldendt med utroelig ringe Bekostning; alle Punkter paa Den, der kunne angribes (hvilke dog ikkun ere faae, da Øen er en fra Havet steilt opstigende Vulkan), ere allerede forsynede med Batterier, ved Jernrør, hidsendte fra England, har man anlagt en Vandledning, syv Engelske Mile lang, fra Bjerget lige ned til Havnen, hvor Skibene nu med den største Lethed erholde den Vand, de behøve, uden at være nødte til at sende deres Mandskab i Land. Endnu flere Brønde skulde graves. - Regjeringen har anlagt Magaziner, i hvilke Handelskibene kunne forsynes med Levnetsmidler; ligeledes skal denne Station tjene til Maga in for alle de Krigskibes Fornødenheder, der ere i Tjeneste paa Afrikas Kyst. Hidtil vare saadanne Magaziner oprettede i Fornando Po, men der ødelagte Fugtigheden Alt. Climatet paa Ascension er tørt, meget sundt, Jordbunden frugtbar, og Estab lissementet i alle Henseender fortrinligere end det paa St. Helena; ogsaa er dettes Beliggenhed langt fordeelagtigere for de Handelsskibe, der komme fra Jndien. J indeværende Aar er en Række af Huse bygget, bestemt for Jnvaliderne paa den Afrikanske Faade. - Jo mere Afrikas Betydning tiltager i commerciel Henseende, desto vigtigere maa denne Besiddelse vorde, der danner i et naturligt Middelpunkt for alle Punkter paa den Afrikanske Kyst, fra Guinea til Benguela. Høiligen fortjener den vise Omhu at berømmes, med hvilken England gaaer tilværks i at danne Besiddelser af dette Slags; det benytter den beleilige Tid, hvor de kunne oprettes uden Overilelse og uden store Bekostninger. Faa Aar sildigere vilde Planen til deres Oprettelse, dersom man havde oppebiet deres umiddelbare Nødvendighed, maaskee ikkun ufuldstændigen udføres med store Offere. Dronning Donna Maria af Portugal, som den 16de Septbr. tilligemed Hertuginden af Braganza og Sulte har indskibet sig paa Dampskibet "Soho" til Portugal, har af vor Konge og Dronning modtaget alle muelige Beviser paa personlig Kjerlighed og Agtelse. Men ei allene Hoffet og de offentlige Autoriteter, ogsaa det Engelske Folk lod sig det være magtpaaliggende, at vise disse Høje Fremmede den Deeltagelse, som deres særegne Stilling syntes at fordre. Dog indskrænkede denne korte politiske Demonstration sig ikkun til Hoffet og til en liden Strækning af Landet, ellers gaaer Alt sin sædvanlige Gang. Jmidlertid begynder man i London atter Forhandlinger om Huus- og Vinduesskattens Ophævelse; her danne sig atter Foreninger, hvis Hensigt er Vægring af denne odieuse Afgifts Erlæggelse, thi Ministeren Lord Altorp vilde i den sidste Parlamentssession ikke give det ubetingede Løfte, at den til næste Aar skulde aldeles ophøre. En af Londons Jndvaanere har endog havt den Dristighed, ved et offentligt Opslag under sit Navn at bekjendtgjøre, at man nys har lagt hans Meubler under Beslag, fordi han vægrede sig ved at betale de directe Skatter, og at man næste Torsdag ved at sælge hans Meubler agtede "at gjøre Tyveriet complet!!" Disse Tidernes Tegn ere ikke glædelige. Men hvad Andet kunde man vente, naar man i de sidste Aar, i Særdeleshed i Jrland, saa ofte gav Exemplet, at man frivilligen ikke vilde indrømme Folket det Mindste, men, naar det satte sig til Modværge, Alt. Paa denne Maade have de Jrlandske Catholiker jo opnaaet deres Emancipation og deres Befrielse fra at betale Tiender til den protestantiske, dem aldeles uvedkommende, Geistlighed. Man maa derfor undre sig over, at man i England tøver saa længe med at følge det fristende onde Exempel, og bør ansee dette for et nyt Beviis paa den Engelske Nations større Moralitet og større Agtelse for Lovene. Forsøgene med at tilvejebringe Dampvogne paa de almindelige Landeveie fortsættes i alle Landets Egne; men uagtet man virkelig er kjørt temmelig vidt med saadanne Vogne, tildeels paa slette Veie og opad steile Bakker, saa var Resultatet dog endnu stedse, at Materialet i Forhold til den nødvendige Lethed endnu stedse har været for svagt. Men Alt dette afskrækker ikke vore utrættelige Mechanikere, der vide, at et heldigt Udfald af deres Bestræbelser rigeligen erstatter al Møje og alle Udgiftet.